Nicolas Hommel

Den Nicolas Hommel, gebuer den 8. Oktober 1915 zu  Wolwen (deemools Gemeng Pärel, haut Rammerech), a gestuerwen den 20. Mäerz 2001 zu LëtzebuergGebuertsakt Nr. 38 vun der Gemeng Pärel vum 9. Oktober 1915 mat Indikatioun vun Doudesdag a Plaz, war e lëtzebuergeschen Diplomat.

Hie war 1973 bis 1980 Generalsekretär vum Conseil vun den Europäesche Gemeinschaften.

Liewen a Karriär 
Den Hommel huet zu Louvain an zu Paräis Droit studéiert a krut en Doktorat am Droit.Quell, wou net anescht uginn:  Bio Hommel op aei.pitt.edu (nogekuckt: 28.07.2024).

Vun 1939 bis 1941 war hien Affekot um Stater Barreau.

1946 ass hien an den diplomateschen Déngscht agetrueden, wou hie vun 1946 bis 1948 Member vun der Lëtzebuerger Militärmissioun zu Berlin a Vetrieder beim Inter-alliéierte Bureau fir Reparatiounen zu Bréissel war.

Vun 1949 bis 1959 war hie Stännege Vertrieder vu sengem Land bei der Organisatioun fir wirtschaftlech Zesummenaarbecht an Europa a bei der NATO.

Vun 1959 bis 1962 war hie Lëtzebuerger Ambassadeur an der Belsch, a vun 1963 bis 1967 a Frankräich. Dono war hie kuerz, vun 1967 bis 1968, Generalsekretär vum Ausseministère vu Lëtzebuerg.

Vun 1968 bis 1973 war hien nees Ambassadeur an der Bundesrepublik Däitschland, a vun 1973 un an Dänemark (mat Residenz an Däitschland).

Vun 1973 bis 1980 war den Hommel Generalsekretär vum Conseil vun den Europäesche Gemeinschaften.

Gielercher







Kategorie:Gebuer 1915
Kategorie:Gestuerwen 2001
Kategorie:Lëtzebuergesch Diplomaten
Kategorie:Lëtzebuergesch Beamte bei der Europäescher Unioun
Kategorie:Lëtzebuergesch Affekoten
Kategorie:Grand officier de la Légion d'honneur
Kategorie:Officier de l'ordre de mérite civil et militaire d'Adolphe de Nassau
Kategorie:Officier de l'Ordre de Mérite du Grand-Duché de Luxembourg
Kategorie:Chevalier de l'ordre de la couronne de chêne
Kategorie:Grand-Croix vum Ordre de la Couronne
Kategorie:Grand Cordon vum Ordre de Léopold